Middelsstore (12-20 millimeter) og brede, svarte løpebiller med tegninger av lyse skjell. Hodet er mer eller mindre firkantet med fremstrakte, nokså store kjever. Fasettøynene er middelsstore, flate, ikke utstikkende. Antennene er forholdsvis korte, litt lengre enn hode + pronotum. Pronotum er trapes- til hjerteformet, nesten like langt som bredt, mye smalere enn de ovale dekkvingene, som ikke har tydelige lengdestriper.